TRUES AV STREIK: Agnete Johnsen (21) representerer Norge i Eurovision Song Contest. Foto: FREDRIK SOLSTAD

Streik truer Eurovision Song Contest-finalesendingen

Norske TV-seere kan få en annerledes opplevelse.

Oppdatert 10. mai 2016

Artikkelen er over fire år gammel

Torsdag 12. mai opptrer Melodi Grand Prix-vinner Agnete Johnsen i Eurovision Song Contest-semifinalen i Stockholm.

Går hun videre stiller hun i finalen lørdag 14. mai.

Les også: Reagerer på Agnetes fravær

Statskanalens TV-sending derfra kan ende med å mangle et tilbud mange seere setter pris på.

NRK skriver i dag om streikefaren som truer sendingene deres. Fra torsdag kan over 2000 ansatte gå ut i streik dersom partene ikke kommer til enighet.

VG anmelder: Alle Eurovision-låtene

De møtes til mekling hos Riksmekleren onsdag.

– Det blir ganske store endringer. Særlig det som er direktesendt vil rammes på en eller annen måte, sier TV-sjef Arne Helsingen.

Så du denne? Bekymret for Agnete

Eurovision-finalene er direktesendte, men produseres ikke av NRK selv.

Det NRK derimot stiller med er egne kommentatorer. Dersom streiken blir et faktum, står disse i fare for å utebli fra sendingen, ifølge NRK.

Fra Marienlyst meldes det også at NRKs direktesendte 17. mai-sending kan bli hardt rammet av en eventuell streik.

– 17. mai-sendingen er en veldig stor satsing for oss. Uten at jeg vet helt hvordan vi skal gjøre det, så spøker det jo litt for den, sier Helsingen til kanalens egen nettside.

Fotballentusiaster går også en usikker tid i møte.

BLIR BORTE? Mange norske TV-seere kan gå glipp av gyldne fotballøyeblikk med Cristiano Ronaldo (t.h.) og Zlatan Ibrahimovic i sommer. Foto: AP

Ifølge Kampanje pågår det nå tøffe forhandlinger mellom TV2 og Telenor. Distribusjonsavtalen Telenor har for TV2s kanaler utløper angivelig 1. juni – ni dager før Fotball-EM blåses i gang.

En uløst konflikt vil kunne ramme rundt 2,5 millioner TV-seere. Satellitt-TV-kunder kan miste alle TV2s kanaler, inkludert moderskipet.

I Kampanje-saken meldes det om kjennskap til at TV2 ikke vil nøle med å fjerne hovedkanalen fra satellitt om Telenor ikke stiller med bedre økonomiske betingelser.

– Jeg kan bekrefte at det er samtaler mellom partene og at begge parter ønsker å komme frem til en avtale så raskt som mulig, sier informasjonssjef i Telenor-eide Canal Digital Kenneth Tjønndal Pettersen til NRK.

– Vi har som mål å komme til en avtale før fotball-EM, utover det har jeg ingen kommentarer.

Publisert: 10.05.16 kl. 11:26 Oppdatert: 10.05.16 kl. 12:44

Les også